pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.-ก.มหาดไทย ร่วมกันกำจัดโรคไวรัสตับอักเสบให้สำเร็จภายในปี 2573
วันพุธที่ 20 เมษายน 2565
สธ.-ก.มหาดไทย ร่วมกันกําจัดโรคไวรัสตับอักเสบให้สําเร็จภายในปี 2573
กระทรวงสาธารณสุข ลงนามบันทึกข้อตกลงความร่วมมือกับ กระทรวงมหาดไทย สร้างความรู้ความเข้าใจเกี่ยวกับโรคไวรัสตับอักเสบและการป้องกันให้กับประชาชนถึงในระดับท้องถิ่น พร้อมเพิ่มการเข้าถึงการตรวจคัดกรอง ยา และการรักษาที่มีประสิทธิภาพ มุ่งเป้ากําจัดโรคได้สําเร็จ
ระทรวงสาธารณสุข ลงนามบันทึกข้อตกลงความร่วมมือกับ กระทรวงมหาดไทย สร้างความรู้ความเข้าใจเกี่ยวกับโรคไวรัสตับอักเสบและการป้องกันให้กับประชาชนถึงในระดับท้องถิ่น พร้อมเพิ่มการเข้าถึงการตรวจคัดกรองยา และการรักษาที่มีประสิทธิภาพ มุ่งเป้ากําจัดโรคได้สําเร็จภายในปี 2573
วันนี้ (20 เมษายน 2565) ณ ห้องประชุมชัยนาทนเรนทร กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีลงนามบันทึกข้อตกลงว่าด้วยความร่วมมือในการกําจัดโรคไวรัสตับอักเสบ ระหว่าง นายแพทย์เกียรติภูมิ วงศ์รจิต ปลัดกระทรวงสาธารณสุข กับ นายชัยวัฒน์ ชื่นโกสุม รองปลัดกระทรวงมหาดไทย โดยมี นายแพทย์โอภาส การย์กวินพงศ์ อธิบดีกรมควบคุมโรค และ นายธนิศร์ วงศ์ปิยะสถิตย์ รองอธิบดีกรมส่งเสริมการปกครองท้องถิ่น ร่วมเป็นสักขีพยาน
นายอนุทิน กล่าวว่า กระทรวงสาธารณสุขได้ให้ความสําคัญในการกําจัดโรคไวรัสตับอักเสบให้หมดไปจากประเทศไทย โดยตั้งเป้าดําเนินการให้สําเร็จภายในปี 2573 ซึ่งต้องอาศัยการมีส่วนร่วมของภาคส่วนที่เกี่ยวข้องในการขับเคลื่อนการส่งเสริมสุขภาพและการป้องกันโรคที่มีคุณภาพและเท่าเทียม โดยองค์กรปกครองส่วนท้องถิ่นถือเป็นหน่วยงานที่มีบทบาทสําคัญในการจัดบริการสาธารณะให้กับประชาชนในพื้นที่ ตามนโยบายการกระจายอํานาจทางด้านสุขภาพ ทั้งนี้ ตามการลงนามบันทึกข้อตกลงฯ กระทรวงสาธารณสุขและกระทรวงมหาดไทยจะประสานความร่วมมือทั้งด้านนโยบายและการปฏิบัติงานในการกําจัดโรคไวรัสตับอักเสบร่วมกันอย่างเป็นระบบ มีการระดมทรัพยากรบุคลากรและงบประมาณท้องถิ่นที่มีอยู่มาใช้ให้เกิดประสิทธิผลสูงสุดพร้อมส่งเสริมและสนับสนุนให้มีการสร้างความรู้ความเข้าใจด้านสุขภาพ วิธีการป้องกัน การดูแลรักษาและควบคุมโรคไวรัสตับอักเสบของประชาชน รวมทั้งเพิ่มการเข้าถึงการตรวจคัดกรอง ยา และการรักษาที่มีประสิทธิภาพ
ด้านนายแพทย์เกียรติภูมิ กล่าวว่า ขณะนี้ประเทศไทยมีผู้ที่ติดเชื้อไวรัสตับอักเสบ บี เรื้อรัง 2.2 ล้านคนมีผู้ติดเชื้อไวรัสตับอักเสบ ซี 8 แสนคน ซึ่งผู้ที่ติดเชื้อไวรัสตับอักเสบ บี หรือ ซี เรื้อรัง ส่วนใหญ่จะเกิดภาวะตับอักเสบ ตับแข็ง มะเร็งตับตามมา และเป็นสาเหตุสําคัญที่ทําให้เกิดการเจ็บป่วยและเสียชีวิต กรมควบคุมโรค กระทรวงสาธารณสุข จะสนับสนุนข้อมูลทางวิชาการ และพัฒนาความร่วมมือกับภาคีเครือข่ายในการเฝ้าระวัง ป้องกัน และควบคุมโรค รวมถึงให้การดูแลรักษาผู้ติดเชื้อไวรัสตับอักเสบอย่างเหมาะสม ลดโอกาสเกิดโรคตับแข็งและมะเร็งตับ เพื่อลดการเสียชีวิตก่อนวัยอันควร
ด้านนายชัยวัฒน์ กล่าวว่า กรมส่งเสริมการปกครองท้องถิ่น กระทรวงมหาดไทย พร้อมให้การสนับสนุนในทุกมิติ อาทิ การตรวจคัดกรองเพื่อหาเชื้อ การส่งต่อผู้ป่วยเข้าระบบการรักษา รวมถึงส่งเสริมการมีส่วนร่วมของภาคประชาสังคมในด้านสาธารณสุข เพื่อร่วมกําจัดโรคไวรัสตับอักเสบในท้องถิ่น และนําไปสู่การกําจัดโรคไวรัสตับอักเสบให้หมดไปจากประเทศไทยในปี 2573 ตามเป้าหมายที่ตั้งไว้ในที่สุด
************************************** 20 เมษายน 2565
รัฐบาลไทย-ข่าวทำเนียบรัฐบาล-ปลดล็อก ผลตรวจ RT-PCR ใช้เคลมประกันโควิด เจอ-จ่าย-จบ ได้ทันที
วันอังคารที่ 10 สิงหาคม 2564
ปลดล็อก ผลตรวจ RT-PCR ใช้เคลมประกันโควิด เจอ-จ่าย-จบ ได้ทันที
....
คณะกรรมการกํากับและส่งเสริมธุรกิจประกันภัย (คปภ.) ออกคําสั่งให้บริษัทประกันภัยทุกแห่งใช้เอกสารการตรวจเชื้อโควิด-19 โดยวิธี RT-PCR ในการเคลมประกันโควิด เจอ-จ่าย-จบ ได้ทันที โดยไม่ต้องใช้ใบรับรองแพทย์
.
ซึ่งจะช่วยบรรเทาความเดือดร้อน และลดภาระแก่ประชาชนในการแสดงหลักฐานที่ใช้ในการเคลมประกัน เนื่องจากการขอใบรับรองแพทย์เป็นไปได้ยาก และมีความเสี่ยงที่จะเกิดการแพร่ระบาดของโรคมากยิ่งขึ้น
.
หากมีข้อสงสัยติดต่อสายด่วน คปภ. 1186 หรือ ไลน์ @oicconnect
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม ให้เอกอัครราชทูตสาธารณรัฐประชาชนจีนประจำประเทศไทยเข้าพบ
วันจันทร์ที่ 20 ธันวาคม 2564
นายศักดิ์สยาม ชิดชอบ รัฐมนตรีว่าการกระทรวงคมนาคม ให้เอกอัครราชทูตสาธารณรัฐประชาชนจีนประจําประเทศไทยเข้าพบ
เพื่อเยี่ยมคารวะในโอกาสเข้ารับหน้าที่ พร้อมทั้งหารือเกี่ยวกับความร่วมมือด้านการคมนาคมขนส่งระหว่างประเทศไทยและสาธารณรัฐประชาชนจีน
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ นายหาน จื้อเฉียง(H.E. Mr. Han Zhiqiang) เอกอัครราชทูตสาธารณรัฐประชาชนจีนประจําประเทศไทยและคณะฯ เข้าเยี่ยมคารวะพร้อมแนะนําตัวในโอกาสเข้ารับหน้าที่เอกอัครราชทูตวิสามัญผู้มีอํานาจเต็มประจําประเทศไทย พร้อมทั้งหารือเกี่ยวกับความร่วมมือด้านการคมนาคมขนส่งระหว่างประเทศไทยและสาธารณรัฐประชาชนจีน โดยมี นายชยธรรม์ พรหมศร ปลัดกระทรวงคมนาคม ผู้แทนจากกรมการขนส่งทางราง สํานักงานนโยบายและแผนการขนส่งและจราจร และการรถไฟแห่งประเทศไทย เข้าร่วมการหารือ ในวันที่ 20 ธันวาคม 2564 ณ ห้องประชุมกระทรวงคมนาคม
นายศักดิ์สยาม ชิดชอบ กล่าวว่า ประเทศไทยและสาธารณรัฐประชาชนจีนมีความสัมพันธ์อันดีระหว่างกันมาช้านานในหลายระดับ อีกทั้งมีความร่วมมือที่ครอบคลุมทั้งด้านเศรษฐกิจ สังคม และวัฒนธรรม สําหรับความร่วมมือด้านการเชื่อมโยงการคมนาคมขนส่งระหว่างไทยกับสาธารณรัฐประชาชนจีนนั้น รัฐบาลไทยภายใต้การนําของพลเอก ประยุทธ์ จันทร์โอชา นายกรัฐมนตรี ได้สนับสนุนแนวคิด “สายแถบและเส้นทาง” ของจีนที่มุ่งจะเชื่อมโยงเส้นทางการขนส่งระหว่างภูมิภาค ซึ่งจะก่อให้เกิดการพัฒนาทางเศรษฐกิจและการท่องเที่ยว รวมทั้งการเชื่อมโยงห่วงโซ่อุปทาน โดยเฉพาะโครงการความร่วมมือรถไฟ ไทย - จีน ที่นายกรัฐมนตรีได้ให้ความสําคัญและเร่งผลักดันให้เกิดผลเป็นรูปธรรมโดยเร็ว เพื่อให้สามารถเชื่อมต่อกับโครงการรถไฟ จีน - ลาว ที่ได้เปิดให้บริการเมื่อวันที่ 2 ธันวาคม 2564 ที่ผ่านมา ทั้งนี้ ทั้งสองฝ่ายได้หารือถึงความคืบหน้าการดําเนินโครงการความร่วมมือด้านรถไฟระหว่าง ไทย - จีน โดยการดําเนินโครงการฯ ระยะที่ 1 (ช่วงกรุงเทพฯ - นครราชสีมา) อยู่ระหว่างการก่อสร้าง คาดว่าจะเปิดให้บริการได้ในปี 2569 และมีแผนงานที่จะก่อสร้างระยะที่ 2 (ช่วงนครราชสีมา - หนองคาย) ระยะทาง 356 กิโลเมตร ขณะนี้ออกแบบแล้วเสร็จอยู่ระหว่างการจัดทํารายงานการประเมินผลกระทบสิ่งแวดล้อม (EIA) คาดว่าจะเสนอคณะรัฐมนตรีได้ในปี 2565 เปิดใช้บริการได้ในปี 2571 รวมถึงระยะที่ 3 ช่วงหนองคาย - เวียงจันทร์ ระยะทาง 16 กิโลเมตร เพื่อเชื่อมการขนส่งสินค้าระหว่างไทย - สปป.ลาว - จีน ในอนาคต ที่ผ่านมาได้มีการหารือสามฝ่ายระหว่าง ไทย - ลาว - จีน ระดับอธิบดีเพื่อหารือในประเด็นแนวทางการเชื่อมโยงโครงการรถไฟ ไทย - จีน กับโครงการรถไฟ ลาว - จีน เพื่อขับเคลื่อนเป้าหมายการพัฒนาการขนส่งทางรางที่ยั่งยืน โดยมีไทยเป็นศูนย์กลางการขนส่งของภูมิภาคอาเซียน
กระทรวงคมนาคมได้ดําเนินโครงการศึกษาการพัฒนาโครงข่ายทางหลวงพิเศษระหว่างเมืองกับระบบราง (MR - Map) และโครงการสะพานเศรษฐกิจเชื่อมฝั่งทะเลอันดามันและอ่าวไทยหรือแลนด์บริดจ์ (Land Bridge) เพื่อเชื่อมโยงประเทศไทยกับประเทศเพื่อนบ้านและระหว่างภูมิภาค ซึ่งจะเป็นการสร้างโอกาสทางเศรษฐกิจ การค้า และการลงทุนระหว่างภูมิภาคอย่างยั่งยืนต่อไปในโอกาสดังกล่าว ทั้งนี้ รัฐมนตรีว่าการกระทรวงคมนาคมได้กล่าวเชิญชวนฝ่ายจีนพิจารณาการเข้าร่วมลงทุนในโครงการพัฒนาด้านโครงสร้างพื้นฐานตามโครงการ MR-Map และ Land Bridge ภายใต้กฎระเบียบที่เกี่ยวข้องของประเทศไทย
รัฐบาลไทย-ข่าวทำเนียบรัฐบาล-“อลงกรณ์” เผย เตรียมส่งออกขนุนจากภาคใต้สัปดาห์นี้ ต่อด้วยลำไยจากภาคเหนือ
วันอาทิตย์ที่ 27 มีนาคม 2565
“อลงกรณ์” เผย เตรียมส่งออกขนุนจากภาคใต้สัปดาห์นี้ ต่อด้วยลําไยจากภาคเหนือ
“อลงกรณ์” เผย เตรียมส่งออกขนุนจากภาคใต้สัปดาห์นี้ ต่อด้วยลําไยจากภาคเหนือ หลังจากขบวนรถไฟขนส่งทุเรียน-มะพร้าวจากภาคตะวันออกผ่านลาวไปจีนด้วยระบบขนส่งแบบผสมผสาน “ราง-รถ” (Multi Modal-Transportation) ภายใต้พิธีสารผลไม้ไทย-จีน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะทํางานจัดทําแผนการแก้ไขปัญหาผลไม้เศรษฐกิจล่วงหน้าทั้งระบบ (เฉพาะกิจ) เปิดเผยวันนี้ (27 มี.ค.) ว่า การขนส่งทุเรียน 2 ตู้คอนเทนเนอร์ และมะพร้าวจํานวน 6 ตู้คอนเทนเนอร์ทางรถไฟ จากจังหวัดระยองในภาคตะวันออก ไปยังสถานีรถไฟหนองคาย เพื่อตรวจและออกใบรับรองตรวจโรคพืชไฟโตที่ด่านหนองคายตามพิธีสารผลไม้ไทย-จีน จากนั้นขบวนรถไฟจะขนส่งผ่านสะพานมิตรภาพไทย-ลาว ข้ามแม่น้ําโขงไปยังท่าบก ท่านาแล้ง ก่อนยกขึ้นหัวลากจากท่านาแล้ง 2.9 กม. ไปขึ้นรถไฟลาว-จีนที่ สถานีเวียงจันทน์ ก่อนขนส่งไปสถานีรถไฟนาเตยแล้วยกขึ้นรถหัวลากเดินทางไปด่านบ่อเตนของลาวข้ามพรมแดนลาว-จีน ไปตรวจปล่อยที่ด่านโมฮ่านในมณฑลยูนนานของจีนเป็นระบบการขนส่งหลายรูปแบบ หรือ Multi Modal Transportation ที่เริ่มดําเนินการเป็นครั้งแรกเพื่อแก้ไขปัญหาเฉพาะหน้า กรณีที่ยังไม่สามารถขนส่งผลไม้ทางรถไฟจากลาวข้ามแดนไปด่านรถไฟโมฮ่านโดยตรง เนื่องจากจีนกําลังก่อสร้างอาคารและลานตรวจโรคพืชที่ด่านรถไฟโมฮ่าน จึงต้องไปใช้การตรวจโรคพืชที่ด่านโมฮ่าน ซึ่งเป็นด่านใหญ่ด่านเดิมไปพรางก่อน
นายอลงกรณ์ กล่าวต่อไปว่า ในสัปดาห์นี้จะมีการส่งออกขนุนจากภาคใต้ ต่อด้วยผลไม้ เช่น ลําไยจากภาคเหนือ หลังจากเริ่มการขนส่งผลไม้จากภาคตะวันออก โดยหวังว่าจะผ่านไปด้วยดีโดย ตนจะติดตามทุกขั้นตอนจนกว่าทุเรียนและมะพร้าวจะถึงกวางโจว
“ท่านรมว.เกษตรฯ ดร.เฉลิมชัย ศรีอ่อน ได้มอบนโยบายในฐานะประธานคณะกรรมการบริหารจัดการผลไม้ หรือฟรุ้ทบอร์ดให้ผมประชุมทางไกลกับผู้ประกอบการจีน-ไทย เมื่อสัปดาห์ที่ผ่านมา เรื่องการทดสอบทดลองใช้ระบบขนส่งผสมผสานทางรางทางรถ จะดูทั้งเวลาและค่าใช้จ่ายในการขนส่งผลไม้จากไทยไปจีน และปัญหาข้อขัดข้องที่ต้องปรับปรุงแก้ไข โดยมีบริษัทผู้ส่งออกผลไม้และบริษัทผู้ให้บริการโลจิสติกส์ระบบ Cold Chain ได้รับอนุญาตให้ร่วมในการทดสอบครั้งนี้ ซึ่งมีหลายบริษัทที่ทางการจีนได้อนุมัติให้ดําเนินการทดสอบทดลอง ซึ่งต้องขอบคุณสํานักงานศุลกากรแห่งสาธารณรัฐประชาชนจีน (General Administration of China Customs: GACC) และทางการยูนนาน สถาบันโลจิสติกส์คุนหมิง และสมาพันธ์ผู้ให้บริการโลจิสติกส์ไทยตลอดจนภาคเอกชนของ 3 ประเทศ และฟรุ้ทบอร์ด ที่ร่วมมือกันส่งเสริมการค้าการส่งออกทุเรียนมะพร้าวและผลไม้อื่น ๆ ภายใต้พิธีสารแม้จะมีปัญหาอุปสรรค ซึ่งสะท้อนถึงความสัมพันธ์อันดีระหว่าง ไทย-ลาว-จีน.
รัฐบาลไทย-ข่าวทำเนียบรัฐบาล-ไอแบงก์ลงนามความร่วมมือทางวิชาการ และจัดสัมมนา “เปิดโลกการเงินอิสลามประจำปี 2564” มหาวิทยาลัยเกริก
วันอังคารที่ 14 ธันวาคม 2564
ไอแบงก์ลงนามความร่วมมือทางวิชาการ และจัดสัมมนา “เปิดโลกการเงินอิสลามประจําปี 2564” มหาวิทยาลัยเกริก
พิธีลงนามบันทึกข้อตกลงความร่วมมือทางวิชาการ ระหว่างมหาวิทยาลัยเกริก และ ธนาคารอิสลามแห่งประเทศไทย (ไอแบงก์) พร้อมกับเปิดการอบรมเชิงปฏิบัติการ เรื่อง “ความรู้ทางการเงิน สําหรับนักศึกษามหาวิทยาลัยเกริก”
ธนาคารอิสลามแห่งประเทศไทย (ไอแบงก์) โดย นายวุฒิชัย สุระรัตน์ชัย กรรมการและผู้จัดการ ร่วมลงนามบันทึกข้อตกลงความร่วมมือทางวิชาการ ระหว่างมหาวิทยาลัยเกริก และ ธนาคารอิสลามแห่งประเทศไทย (ไอแบงก์) พร้อมกับเปิดการอบรมเชิงปฏิบัติการ เรื่อง “ความรู้ทางการเงิน สําหรับนักศึกษามหาวิทยาลัยเกริก” ภายใต้กิจกรรมเปิดโลกการเงินอิสลามตามแผนปฏิบัติการด้านความรับผิดชอบต่อสังคมและสิ่งแวดล้อมในกระบวนการ (CSR in Process) ประจําปี 2564 โดยมี ศาสตราจารย์ ดร.นายแพทย์กระแส ชนะวงศ์ อธิการบดี มหาวิทยาลัยเกริก เป็นผู้ลงนามในบันทึกความร่วมมือและให้การต้อนรับ ทั้งนี้ การลงนามบันทึกข้อตกลงในครั้งนี้จะเป็นจุดเริ่มต้นในการบูรณาการความร่วมมือการแลกเปลี่ยนความรู้หรือประสบการณ์ทางการเงินตามหลักชะรีอะฮ์ระหว่างบุคคลากรของทั้ง 2 สถาบัน การให้ความรู้เกี่ยวกับการเงินอิสลามแก่นิสิตนักศึกษา รวมถึงการพัฒนา ต่อยอด สู่ความเป็นเลิศในมิติการเงินอิสลามระดับประเทศและนานาชาติต่อไป ณ ศูนย์ประชุมนานาชาติ มหาวิทยาลัยเกริก ถ.รามอินทรา เขตบางเขน กรุงเทพ เมื่อวันที่ 13 ธ.ค. 64 ที่ผ่านมา
นายวุฒิชัย ได้เปิดเผยว่า สําหรับมหาวิทยาลัยเกริก เป็นสถาบันการศึกษาแห่งที่ 5 ที่ธนาคารมาเปิดโลกการเงินอิสลาม โดยมีวัตถุประสงค์ เพื่อจะแบ่งปันความรู้ความเข้าใจด้านการวางแผนทางการเงินและด้านการเงินการธนาคารตามหลักศาสนาอิสลาม (ชะรีอะฮ์) แก่นักศึกษาและผู้สนใจได้มีความรู้สามารถนําไปประยุกต์ใช้ในชีวิตประจําวัน ตลอดจนความเข้าใจถึงการเงินการธนาคารอิสลาม (Islamic Banking and Finance) ได้อย่างถูกต้องและสามารถถ่ายทอดความรู้นั้นต่อไปยังคนใกล้ตัวด้วย
การอบรมเชิงปฏิบัติการถ่ายทอดโดยบุคลากรของไอแบงก์ที่มีความรู้และความสามารถเฉพาะทาง การอบรมดังกล่าวแบ่งออกเป็น 2 ช่วง ช่วงเช้าอบรมหัวข้อเรื่อง“การวางแผนทางการเงินส่วนบุคคล” และ “การเงินการธนาคารอิสลาม” ต่อด้วยช่วงบ่ายเรื่อง “ผลิตภัณฑ์และการบริการของธนาคารเหมือนหรือต่างกับธนาคารทั่วไป ผนวกกับเรื่องความสําคัญของการเงินอิสลาม”ซึ่งเป็นการบรรยายบูรณาการแลกเปลี่ยนความรู้ร่วมกันของมหาวิทยาลัยเกริกและไอแบงก์ และปิดท้ายการบรรยายเรื่อง “กิจกรรมแลกเปลี่ยนเรียนรู้” เพื่อเสริมสร้างความเข้าใจตลอดจนพัฒนาแนวปฏิบัติในเรื่องการเงินอิสลามให้เกิดความเข้าใจสูงสุด
รัฐบาลไทย-ข่าวทำเนียบรัฐบาล-นายกฯ ลงพื้นที่บริเวณถนนนางเลิ้ง พบปะให้กำลังใจร้านค้าบริเวณใกล้เคียงทำเนียบรัฐบาล ยืนยันไม่ได้หาเสียง
วันอังคารที่ 5 เมษายน 2565
นายกฯ ลงพื้นที่บริเวณถนนนางเลิ้ง พบปะให้กําลังใจร้านค้าบริเวณใกล้เคียงทําเนียบรัฐบาล ยืนยันไม่ได้หาเสียง
นายกฯ ลงพื้นที่บริเวณถนนนางเลิ้ง พบปะให้กําลังใจร้านค้าบริเวณใกล้เคียงทําเนียบรัฐบาล ยืนยันไม่ได้หาเสียง
วันนี้ (5 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า เมื่อเวลา 16.00 น. ภายหลังเสร็จสิ้นการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เดินสํารวจเพื่อดูความเหมาะสมในการติดตั้งจุดชาร์จรถยนต์ไฟฟ้า ภายในทําเนียบรัฐบาล เพื่อรองรับการใช้รถยนต์ไฟฟ้าในอนาคตตามนโยบายของรัฐบาล จากนั้น นายกรัฐมนตรีได้เดินไปเยี่ยมชมร้านค้าละแวกใกล้เคียงทําเนียบรัฐบาล บริเวณถนนนางเลิ้ง โดยได้พูดคุยสอบถามร้านค้าผู้ประกอบการถึงผลประกอบการ พร้อมกล่าวให้กําลังใจ ขอให้มีสติ ใช้สตินําทาง วันนี้ทุกคนประสบปัญหาเหมือน ๆ กัน แม้สถานการณ์จะไม่ค่อยดี แต่ถ้ามีกําลังใจที่ดีจะช่วยให้ผ่านพ้นเหตุการณ์ร้าย ๆ ไปได้ ขออย่ายอมแพ้ต่อปัญหา ขอให้ค้าขายดียิ่งขึ้น มีกําไรมากขึ้นกว่าเดิม โอกาสนี้ ผู้ประกอบการร้านค้าได้กล่าวขอบคุณนายกรัฐมนตรีที่ห่วงใย ถึงแม้ค้าขายจะไม่ค่อยดี แต่วันนี้ได้รับกําลังใจจากนายกรัฐมนตรีทําให้มีแรงใจมากขึ้นกว่าเดิม พร้อมกับฝากให้นายกรัฐมนตรีช่วยดูแลอย่าทอดทิ้งประชาชน
นายกรัฐมนตรีย้ํารัฐบาลอยู่เคียงข้างประชาชนเสมอ ไม่เคยทอดทิ้ง ต่อให้มีปัญหามากแค่ไหนก็พร้อมจะอยู่เคียงข้างเดินหน้าไปพร้อมกับประชาชน ขอให้มั่นใจ รัฐบาลพยายามแก้ไขปัญหาให้อย่างเต็มที่และที่สุด ขอให้อดทน ก้าวผ่านสถานการณ์ไปพร้อม ๆ กัน
ตอนท้าย นายกรัฐมนตรีได้กล่าวย้ําว่า การเดินพบปะทักทายผู้ประกอบการในวันนี้ เพื่อต้องการให้กําลังใจ ไม่เกี่ยวกับการหาเสียงเลือกตั้งผู้ว่าราชการกรุงเทพมหานคร ขอสื่ออย่าโยงเป็นประเด็นการเมือง ยืนยันมาพบปะประชาชนเพราะห่วงใย ถามไถ่ถึงสถานการณ์และความเป็นอยู่ เป็นความต้องการของตนเองที่อยากจะมาพบประชาชน
รัฐบาลไทย-ข่าวทำเนียบรัฐบาล-กรมทางหลวง ขยาย 4 ช่องจราจร ทางหลวงหมายเลข 410 จังหวัดปัตตานี - อำเภอเบตง ตอนบ้านตือลาฆอบาต๊ะ - บ้านตะบิงติงงี จังหวัดยะลา แล้วเสร็จ
วันจันทร์ที่ 18 ตุลาคม 2564
กรมทางหลวง ขยาย 4 ช่องจราจร ทางหลวงหมายเลข 410 จังหวัดปัตตานี - อําเภอเบตง  ตอนบ้านตือลาฆอบาต๊ะ - บ้านตะบิงติงงี จังหวัดยะลา แล้วเสร็จ
เพื่อยกระดับโครงสร้างพื้นฐานด้านคมนาคมขนส่งรองรับการท่องเที่ยว และขนส่งไทย-มาเลเซีย
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.)
โดยสํานักก่อสร้างทางที่ 1 ดําเนินการก่อสร้างขยายทางหลวงหมายเลข 410 สาย ปัตตานี - อําเภอเบตง
ตอนบ้านตือลาฆอบาต๊ะ - บ้านตะบิงติงงี จังหวัดยะลา ระยะทาง 18.015 กิโลเมตร แล้วเสร็จ ตามนโยบายด้านการพัฒนาโครงสร้างพื้นฐานด้านคมนาคม 3 จังหวัดชายแดนภาคใต้ของนายศักดิ์สยาม ชิดชอบ รัฐมนตรีว่าการกระทรวงคมนาคม
สําหรับทางหลวงหมายเลข 410 สายปัตตานี - เบตง เชื่อมต่อระหว่างจังหวัดปัตตานี จังหวัดยะลา และชายแดนประเทศมาเลเซียที่อําเภอเบตง จังหวัดยะลา ระยะทางยาวประมาณ 157 กิโลเมตร อยู่ในความรับผิดชอบของ ทล. ทั้งสิ้น153 กิโลเมตร โดย ทล. ได้ทําการบุกเบิกก่อสร้างถนนดินตลอดเส้นทางกว้างประมาณ 4 เมตร เมื่อ พ.ศ. 2483 ลักษณะสภาพทางและภูมิประเทศด้านคันทางเป็นที่ราบ เนิน และภูเขา สองข้างทาง เป็นสวนยางพารา สวนผลไม้ และป่าไม้เบญจพรรณ การจราจรผ่านได้ในฤดูร้อนเป็นบางช่วงเท่านั้น และได้ปรับปรุงพื้นทางให้ดีขึ้น ก่อสร้างสะพาน ท่อเหลี่ยม และวางท่อกลมเพิ่มเติม ดําเนินการลาดยางแล้วเสร็จ ตลอดสายทางเมื่อปี 2509 สามารถใช้สัญจรได้ทุกฤดูกาล ปัจจุบันประชาชนนิยมใช้เป็นเส้นทางการค้าชายแดนไทย - มาเลเซีย ทําให้มีผู้ใช้เส้นทางสายนี้เพิ่มขึ้น ดังนั้นเพื่อเพิ่มความสะดวกในการเดินทาง ทล. เล็งเห็นความสําคัญของทางหลวงหมายเลข 410 สายปัตตานี - เบตง จึงดําเนินการก่อสร้างจากเดิมทางหลวงมาตรฐานทางชั้น 1 ปรับปรุงเป็นมาตรฐานทางชั้นพิเศษ 4 ช่องจราจร ไป - กลับ โดยแบ่งเป็น 2 ตอน ได้แก่ ตอนที่ 1 ระหว่าง กม. ที่ 50+540 - 59+955 ระยะทาง 9.415 กิโลเมตร แล้วเสร็จเดือนเมษายน 2564 และตอนที่ 2 ระหว่าง กม. ที่ 59+955 - 68+555 ระยะทาง 8.6 กิโลเมตร แล้วเสร็จเดือนกันยายน 2564 รวมระยะทางทั้งหมด 18.015 กิโลเมตร ผิวจราจรและไหล่ทางแอสฟัลท์คอนกรีต ผิวจราจรข้างละ 2 ช่อง กว้างช่องละ 3.50 เมตร ไหล่ทางด้านนอกกว้าง 2.50 เมตร พร้อมปรับปรุงเกาะกลาง และติดตั้งไฟฟ้าแสงสว่าง งบประมาณ 786,892,000 บาท
ทั้งนี้โครงการก่อสร้างแล้วเสร็จ จะเป็นประโยชน์ต่อผู้ใช้เส้นทางนักท่องเที่ยวและอํานวยความสะดวกในด้านการขนส่งสินค้าระหว่างประเทศไทย - มาเลเซีย เป็นการพัฒนาพื้นที่ 3 จังหวัดชายแดนใต้ตามนโยบายของรัฐบาล เพื่อรองรับการเข้าสู่ประชาคมอาเซียน
รัฐบาลไทย-ข่าวทำเนียบรัฐบาล-เตรียมออกแนวทาง Home Isolation ดูแลตัวเองที่บ้านระหว่างรอเตียง
วันจันทร์ที่ 28 มิถุนายน 2564
เตรียมออกแนวทาง Home Isolation ดูแลตัวเองที่บ้านระหว่างรอเตียง
....
สถานการณ์ผู้ป่วยโรคโควิด-19 ที่เพิ่มมากขึ้น โดยเฉพาะในเขตกรุงเทพฯ และปริมณฑล ซึ่งมีเตียงว่างเหลือน้อยทําให้ไม่สามารถรองรับจํานวนผู้ป่วยได้เพียงพอ
.
ล่าสุด กระทรวงสาธารณสุข เตรียมออกแนวทางการดูแลตนเองที่บ้านของผู้ป่วยระหว่างรอเตียง หรือ Home Isolation เฉพาะกลุ่มที่คัดกรองแล้วไม่มีอาการ โดยจะให้ปรอทวัดไข้ ที่วัดออกซิเจน เพื่อติดตามอาการเบื้องต้น
.
สําหรับบางรายที่มีปัจจัยเสี่ยงแต่ยังไม่มีอาการ อาจจะให้กินยาฟาร์วิพิราเวียร์ โดยจะติดตามอาการผ่านวิดีโอคอล รวมทั้งเยี่ยมบ้าน ซึ่งจะประสานภาคประชาสังคมร่วมติดตามดูแลผู้ป่วย ส่วนรายที่มีอาการหนักจะรีบประสานเตียงให้เข้าสู่การรักษาโดยเร็ว
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-พลิกโฉมไปสู่ “ระบบอาหารและเกษตรที่ยั่งยืน”
วันพุธที่ 28 กรกฎาคม 2564
พลิกโฉมไปสู่ “ระบบอาหารและเกษตรที่ยั่งยืน”
ปลัดเกษตรฯ ร่วมแลกเปลี่ยนแนวคิดในการปรับเปลี่ยนระบบอาหารของโลก พลิกโฉมไปสู่ “ระบบอาหารและเกษตรที่ยั่งยืน”
ดร.ทองเปลวกองจันทร์ปลัดกระทรวงเกษตรและสหกรณ์ได้รับมอบหมายจากดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เข้าร่วมการประชุมMinisterial Roundtableเพื่อร่วมแลกเปลี่ยนแนวคิดในการปรับเปลี่ยนระบบอาหารของโลกและการดําเนินงานตามกรอบอนุสัญญาว่าด้วยการเปลี่ยนแปลงสภาพภูมิอากาศความหลายหลายทางชีวภาพและการต่อต้านการแปรสภาพเป็นทะเลทราย(Rio Convention)โดยมีนายระพีภัทร์จันทร์ศรีวงศ์รองปลัดกระทรวงเกษตรและสหกรณ์ดร.วนิดากําเนิดเพ็ชรผู้อํานวยการสํานักการเกษตรต่างประเทศและดร.ธนวรรษเทียนสินอัครราชทูตฝ่ายเกษตรและผู้แทนถาวรไทยประจําสหประชาชาติFAO/IFAD/WFPณกรุงโรมเข้าร่วม
ปลัดกระทรวงเกษตรฯกล่าวในที่ประชุมว่าที่ผ่านมาระบบการผลิตอาหารได้สร้างผลกระทบต่อการเปลี่ยนแปลงสภาพภูมิอากาศสร้างความเสื่อมโทรมของดินทําลายทรัพยาการธรรมชาติและทําให้เกิดการสูญเสียความหลากหลายทางชีวภาพดังนั้นประเทศไทยจึงมอง“ระบบอาหาร”แบบองค์รวมในการปรับเปลี่ยนและพลิกโฉมไปสู่“ระบบอาหารและเกษตรที่ยั่งยืน”
ซึ่งจะต้องจับมือร่วมกันเพื่อเร่งดําเนินการดังนี้1)ต้องทําให้ทุกคนมี"อาหารที่ปลอดภัยและดีต่อสุขภาพ"ในราคาที่ไม่แพงและเข้าถึงได้2)ต้องเชื่อมโยงทุกนโยบายบูรณาการการทํางานของภาครัฐภาคเอกชนและภาคประชาสังคมเพื่อนําไปสู่การสร้างระบบอาหารที่ยั่งยืน”ต้องคิดใหม่ว่าต้องทําอย่างไรจะทําให้เกิดการเปลี่ยนแปลงจะผลิตอาหารหรือทําเกษตรอย่างไรไม่ให้ส่งผลกระทบและไม่ทําลายทรัพยากรธรรมชาติ3)ขับเคลื่อนนโยบาย‘3S’ไปสู่การปฏิบัติจริงในเรื่องความปลอดภัยอาหาร(Safety)ความมั่นคงทางอาหาร(Security)และความยั่งยืนของระบบอาหารและภาคเกษตร(Sustainability) 4) “การสร้างความเข้มแข็งของระบบอาหารในระดับครัวเรือนและระดับท้องถิ่น”ซึ่งประเทศไทยได้นําหลักปรัชญาเศรษฐกิจพอเพียงและเกษตรทฤษฎีใหม่เป็นหลักการพื้นฐานในการพัฒนาประเทศและ5)จะต้องร่วมกันปรับสมดุลใหม่ของระบบอาหารและการเกษตรและรัฐบาลจะต้องให้ความสําคัญเพื่อกําหนดเป็น“วาระแห่งชาติด้านระบบอาหารและเกษตรที่ยั่งยืน”
นอกจากนี้ปลัดกระทรวงเกษตรและสหกรณ์ยังกล่าวในช่วงท้ายต่อที่ประชุมUNว่า“ขอเรียกร้องให้ทุกประเทศและทุกคนทํางานร่วมกันเพื่อสร้างระบบอาหารที่ดีขึ้นเพื่อทําให้บรรลุเป้าหมายการพัฒนาที่ยั่งยืนของสหประชาชาติ(SDGs)ต่อไป”
รัฐบาลไทย-ข่าวทำเนียบรัฐบาล-ดีอีเอส ร่วมพิธีเปิดการประชุม APT สมัยที่ ๔๕ ผลักดันการพัฒนาศักยภาพด้านโทรคมนาคมและเทคโนโลยีสารสนเทศในภูมิภาคเอเชียและแปซิฟิก
วันอังคารที่ 30 พฤศจิกายน 2564
ดีอีเอส ร่วมพิธีเปิดการประชุม APT สมัยที่ ๔๕ ผลักดันการพัฒนาศักยภาพด้านโทรคมนาคมและเทคโนโลยีสารสนเทศในภูมิภาคเอเชียและแปซิฟิก
ดีอีเอส ร่วมพิธีเปิดการประชุม APT สมัยที่ ๔๕ ผลักดันการพัฒนาศักยภาพด้านโทรคมนาคมและเทคโนโลยีสารสนเทศในภูมิภาคเอเชียและแปซิฟิก
เมื่อวันที่ ๓๐ พฤศจิกายน ๒๕๖๔ นางสาวชมภารี ชมภูรัตน์ ผู้ช่วยปลัดกระทรวงดิจิทัลเพื่อเศรษฐกิจและสังคม ในฐานะหัวหน้าคณะผู้แทนไทย ได้เข้าร่วมกล่าวถ้อยแถลงในพิธีเปิดการประชุมคณะกรรมการจัดการ สมัยที่ ๔๕ ขององค์การโทรคมนาคมแห่งเอเชียและแปซิฟิก (APT) ซึ่งจัดขึ้นระหว่างวันที่ ๓๐ พฤศจิกายน – ๓ ธันวาคม ๒๕๖๔ ในรูปแบบการประชุมทางไกล โดยที่การประชุมคณะกรรมการจัดการ เป็นการประชุมประจําปีของ APT เพื่อพิจารณาโครงการและกิจกรรมของ APT และรายงานผลการดําเนินงานในปีที่ผ่านมา โดยการประชุมครั้งนี้ มีผู้เข้าร่วม ๒๒๔ คน จากประเทศสมาชิก ๓๑ ประเทศ รวมถึงสมาชิกสมทบ สมาชิกในเครือ และองค์การระหว่างประเทศอื่น ๆ ซึ่งไทยในฐานะประเทศสมาชิกที่ร่วมก่อตั้ง APT จะให้ความร่วมมือและสนับสนุน APT ในการผลักดันให้เกิดการพัฒนาศักยภาพด้านโทรคมนาคมและเทคโนโลยีสารสนเทศในภูมิภาคเอเชียและแปซิฟิก
********************
รัฐบาลไทย-ข่าวทำเนียบรัฐบาล-นายกฯ หารือ เอกอัครราชทูตบรูไนฯ ย้ำความสัมพันธ์อันดีระหว่างกัน พร้อมสานต่อและส่งเสริมความร่วมมือให้เกิดผลเป็นรูปธรรม
วันพุธที่ 23 มิถุนายน 2564
นายกฯ หารือ เอกอัครราชทูตบรูไนฯ ย้ําความสัมพันธ์อันดีระหว่างกัน พร้อมสานต่อและส่งเสริมความร่วมมือให้เกิดผลเป็นรูปธรรม
นายกฯ หารือ เอกอัครราชทูตบรูไนฯ ย้ําความสัมพันธ์อันดีระหว่างกัน พร้อมสานต่อและส่งเสริมความร่วมมือให้เกิดผลเป็นรูปธรรม
วันนี้ (23 มิถุนายน 2564) เวลา 13.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายฮาจี อิซมาอิล บิน ฮาจี อับดุล มานัป (H.E. Mr. Haji Ismail bin Haji Abd Manap) เอกอัครราชทูตบรูไนดารุสซาลามประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่ออําลาในโอกาสพ้นจากหน้าที่ ภายหลังเสร็จสิ้นการหารือ นายอนุชา บูรพชัยศรี โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกรัฐมนตรีชื่นชมความสัมพันธ์ฉันมิตรระหว่างไทยกับบรูไนฯ ที่ดําเนินมาอย่างราบรื่น พร้อมทั้งขอบคุณเอกอัครราชทูตบรูไนฯ ที่ปฏิบัติหน้าที่อย่างแข็งขันเพื่อส่งเสริมความสัมพันธ์และความร่วมมืออันดีระหว่างกัน ตลอดระยะเวลา 6 ปีที่ดํารงตําแหน่ง พร้อมหวังว่าเอกอัครราชทูตบรูไนฯ จะมีบทบาทสําคัญในการประชาสัมพันธ์เกี่ยวกับประเทศไทยในเวทีโลก ทั้งนี้ นายกรัฐมนตรียืนยันว่ารัฐบาลไทยพร้อมให้ความร่วมมือและสนับสนุนการดําเนินงานของเอกอัครราชทูตบรูไนฯ คนใหม่อย่างใกล้ชิดเพื่อสานต่อความร่วมมือระหว่างกันให้เกิดผลเป็นรูปธรรมและบรรลุตามเป้าหมายที่ได้ตั้งไว้ ตลอดจนส่งเสริมให้เกิดความร่วมมือในด้านต่าง ๆ ที่ทั้งสองมีศักยภาพร่วมกัน
เอกอัครราชทูตบรูไนฯ ขอบคุณรัฐบาลไทยที่ให้ความช่วยเหลือและอํานวยความสะดวกในการปฏิบัติหน้าที่ตลอดระยะเวลา 6 ปีที่ดํารงตําแหน่ง ยินดีที่ความสัมพันธ์ระหว่างไทยกับบรูไนฯ มีความใกล้ชิดกันเสมือนเพื่อนที่สนิท โดยในช่วงก่อนสถานการณ์การแพร่ระบาดของโควิด-19 ทั้งสองประเทศมีการแลกเปลี่ยนการเยือนระหว่างกันมาโดยตลอด รวมถึงมีความร่วมมือที่ใกล้ชิดกันในหลายด้าน อาทิ ด้านการศึกษา และด้านสาธารณสุข นอกจากนี้ เอกอัครราชทูตบรูไนฯ ชื่นชมความมุ่งมั่นของรัฐบาลไทยในการดําเนินมาตรการเพื่อควบคุมสถานการณ์โควิด-19 ด้านนายกรัฐมนตรีขอบคุณรัฐบาลบรูไนฯ ที่ดูแลและอํานวยความสะดวกแก่ชาวไทยที่อาศัยอยู่ในบรูไนฯ ทั้งในเรื่องการฉีดวัคซีนและการเดินทางกลับประเทศ
โอกาสนี้ ทั้งสองฝ่ายได้หารือในประเด็นความร่วมมือที่สําคัญร่วมกัน โดยนายกรัฐมนตรีเห็นว่าไทยและบรูไนฯ ยังมีศักยภาพที่จะขยายความร่วมมือระหว่างกันได้อีกมาก โดยเฉพาะด้านการเกษตร ความมั่นคงทางอาหาร และอุตสาหกรรมฮาลาล การพัฒนาทรัพยากรมนุษย์ และการแพทย์และการท่องเที่ยวเชิงสุขภาพ เป็นต้น ซึ่งนายกรัฐมนตรีได้กล่าวชื่นชมวิสัยทัศน์แห่งชาติของบรูไนฯ (Wawasan 2035)
สําหรับประเด็นความร่วมมือพหุภาคี นายกรัฐมนตรีชื่นชมการปฏิบัติหน้าที่ของบรูไนฯ ในฐานะประธานอาเซียน ท่ามกลางสถานการณ์และความท้าทายหลายประเด็นในช่วงปีนี้ ยืนยันไทยพร้อมสนับสนุนการดําเนินบทบาทที่แข็งขันของบรูไนฯ ในเวทีอาเซียน นอกจากนี้ นายกรัฐมนตรีเห็นว่าอาเซียนควรกระชับความร่วมมือกันในประเด็นด้านสิ่งแวดล้อมเพื่อให้เกิดผลเป็นรูปธรรม อาทิ ปัญหาโลกร้อน การปล่อยก๊าซคาร์บอนไดออกไซด์ และขยะทะเล เป็นต้น
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องในวันน้ำโลก ประจำปี 2565
วันอังคารที่ 22 มีนาคม 2565
คํากล่าว พลเอก ประยุทธ์ จันทร์โอชา นายกรัฐมนตรี เนื่องในวันน้ําโลก ประจําปี 2565
คํากล่าว พลเอก ประยุทธ์ จันทร์โอชา นายกรัฐมนตรี เนื่องในวันน้ําโลก ประจําปี 2565 ณ ตึกไทยคู่ฟ้า ทําเนียบรัฐบาล
น้องประชาชนชาวไทยที่รักทุกท่าน
“น้ํา” ถือเป็นปัจจัยพื้นฐานที่สําคัญต่อการดํารงชีวิตของสิ่งมีชีวิตทั้งหลายซึ่งองค์การสหประชาชาติได้ตระหนักถึงปัญหาทั้งการขาดแคลนน้ํา และการแย่งชิงทรัพยากรน้ําที่อาจจะเกิดขึ้นในอนาคต จึงได้กําหนดให้วันที่ 22 มีนาคมของทุกปี เป็นวันน้ําโลก เพื่อให้ประชาคมโลกร่วมกันอนุรักษ์ ฟื้นฟู และใช้ประโยชน์จากทรัพยากรน้ําอย่างรู้คุณค่า โดยใน 2565 นี้ ได้กําหนดหัวข้อ “ร่วมรู้จัก อนุรักษ์ น้ําใต้ดิน” เพื่อให้ทุกประเทศได้ให้ความสําคัญกับการรักษาดูแลทรัพยากรน้ําใต้ดิน
การเจริญเติบโตขึ้นของเมือง และความก้าวหน้าของเทคโนโลยีในด้านต่างๆ ทั้งด้านเกษตรกรรม อุตสาหกรรม และบริการ ล้วนก่อให้เกิดการปนเปื้อนของน้ําที่ไหลกลับลงสู่ใต้ดิน ประกอบกับวิกฤตภัยแล้งที่ทําให้ปริมาณน้ําใต้ดินมีแนวโน้มลดลงอย่างต่อเนื่อง อีกทั้งการรุกตัวของน้ําเค็มในหลายพื้นที่ทั่วโลกรวมถึงประเทศไทย ส่งผลให้น้ําใต้ดินที่ถือเป็นขุมทรัพย์น้ําจืดขนาดใหญ่มีคุณภาพต่ําลง
รัฐบาลได้ให้ความสําคัญกับการบริหารจัดการน้ําใต้ดิน โดยได้ดําเนินการเติมน้ําใต้ดินตามหลักวิชาการมาโดยตลอด ตั้งแต่การฟื้นฟูป่าอันเป็นต้นทางสําคัญในการรักษาความชุ่มชื้นให้แก่ระบบนิเวศ การเติมน้ําใต้ดินผ่านแหล่งน้ําต่าง ๆ และ
มีการติดตามประเมินผลอย่างเป็นระบบมาอย่างต่อเนื่อง เพื่อรักษาสมดุลของธรรมชาติ ลดการรุกล้ําของน้ําเค็ม บรรเทาอุทกภัย และการใช้ประโยชน์ในช่วงวิกฤตภัยแล้ง พร้อมกันนี้ยังได้ปลูกจิตสํานึกให้ชาวไทยทุกคนร่วมกันอนุรักษ์ทรัพยากรน้ําให้คงอยู่อย่างสมบูรณ์ต่อไป
ในโอกาสนี้ วันน้ําโลก ประจําปี 2565 นี้ รัฐบาลจึงขอเชิญชวนให้ทุกภาคส่วนได้ตระหนักถึงการอนุรักษ์น้ํา โดยการใช้น้ําอย่างรู้คุณค่า และร่วมกันลดการปนเปื้อนของน้ําใต้ดิน เพื่อให้ประเทศไทยสามารถบรรลุวัตถุประสงค์ตามนโยบาย “ทศวรรษแห่งการร่วมมือปฏิบัติของทุกประเทศ เพื่อบรรลุเป้าหมายการพัฒนาที่ยั่งยืน” ของสหประชาชาติ และเพื่อประโยชน์สูงสุด คือ การรักษาทรัพยากรน้ําอย่างยั่งยืน เพื่อลูกหลานของเราในอนาคตสืบไป
ขอบคุณครับ
----------------
รัฐบาลไทย-ข่าวทำเนียบรัฐบาล-ครม.อนุมัติหลักการแก้ไขเพิ่มเติมพระราชบัญญัติป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทำลายล้างสูง เพื่อให้สอดคล้องกับมาตรฐานสากล
วันอังคารที่ 8 กุมภาพันธ์ 2565
ครม.อนุมัติหลักการแก้ไขเพิ่มเติมพระราชบัญญัติป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทําลายล้างสูง เพื่อให้สอดคล้องกับมาตรฐานสากล
ครม.อนุมัติหลักการแก้ไขเพิ่มเติมพระราชบัญญัติป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทําลายล้างสูง เพื่อให้สอดคล้องกับมาตรฐานสากล
วันที่ 8 กุมภาพันธ์ 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) อนุมัติหลักการร่างพระราชบัญญัติป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทําลายล้างสูง(ฉบับที่ ..) พ.ศ. .... ซึ่งมีสาระสําคัญเป็นการแก้ไขเพิ่มเติมพระราชบัญญัติป้องกันและปราบปรามการสนับสนุนทางการเงินแก่การก่อการร้ายและการแพร่ขยายอาวุธที่มีอานุภาพทําลายล้างสูง พ.ศ. 2559 เกี่ยวกับการประกาศและการเพิกถอนรายชื่อบุคคลที่ถูกกําหนดให้เป็นผู้ที่มีการกระทําอันเป็นการก่อการร้ายหรือเป็นผู้ที่มีการกระทําอันเป็นการแพร่ขยายอาวุธที่มีอานุภาพทําลายล้างสูง การระงับการดําเนินการกับทรัพย์สินของผู้ที่ถูกประกาศรายชื่อดังกล่าว การเข้าถึงทรัพย์สินที่ถูกระงับการดําเนินการกับทรัพย์สิน และอํานาจหน้าที่ของสํานักงานป้องกันและปราบปรามการฟอกเงิน(ปปง.) ให้สอดคล้องกับมาตรฐานสากลด้านการป้องกันและปราบปรามการฟอกเงินและต่อต้านการสนับสนุนทางการเงินแก่การก่อการร้ายมากยิ่งขึ้น
สําหรับร่างพระราชบัญญัติฉบับนี้จะเป็นกลไกสําคัญในการขับเคลื่อนภารกิจของหน่วยงานด้านความมั่นคงในการป้องกันการก่อการร้ายให้มีประสิทธิภาพยิ่งขึ้น จะทําให้ประเทศไทยเป็นที่ยอมรับต่อประชาคมโลกในการป้องกันและปราบปรามการก่อการร้าย และก่อให้เกิดความเชื่อมั่นในการดําเนินธุรกิจของผู้ประกอบกิจการและนักลงทุนทั้งในและต่างประเทศ ส่งผลให้เกิดการสร้างงาน สร้างรายได้ และกระตุ้นเศรษฐกิจภาพรวมของประเทศ
น.ส.ไตรศุลีกล่าวว่า รายละเอียดสาระสําคัญของร่างพระราชบัญญัติฉบับนี้ เช่น กําหนดกระบวนการส่งเรื่องให้คณะมนตรีความมั่นคงแห่งสหประชาชาติพิจารณากําหนดหรือเพิกถอนรายชื่อบุคคลที่ถูกกําหนดให้เป็นผู้ที่มีการกระทําอันเป็นการก่อการร้าย หรือเป็นผู้ที่มีการกระทําอันเป็นการแพร่ขยายอาวุธที่มีอานุภาพทําลายล้างสูง, กําหนดให้นํามาตรการระงับการดําเนินการกับทรัพย์สินมาใช้โดยอนุโลมกับทรัพย์สินที่โอนเข้าบัญชีที่ถูกระงับการดําเนินการกับทรัพย์สินอันเนื่องมาจากมีการประกาศรายชื่อบุคคลที่ถูกกําหนดให้เป็นผู้ที่มีการกระทําอันเป็นการก่อการร้ายหรือเป็นผู้ที่มีการกระทําอันเป็นการแพร่ขยายอาวุธที่มีอานุภาพทําลายล้างสูง เป็นต้น
----------------------
รัฐบาลไทย-ข่าวทำเนียบรัฐบาล-ก.แรงงาน ลุยอัพสกิลแรงงานนอกระบบ หนุนท่องเที่ยวอันดามัน กระตุ้นเศรษฐกิจฐานราก
วันศุกร์ที่ 19 สิงหาคม 2565
ก.แรงงาน ลุยอัพสกิลแรงงานนอกระบบ หนุนท่องเที่ยวอันดามัน กระตุ้นเศรษฐกิจฐานราก
ก.แรงงาน ลุยอัพสกิลแรงงานนอกระบบ หนุนท่องเที่ยวอันดามัน กระตุ้นเศรษฐกิจฐานราก
นางบุปผาพันธุ์เพ็งรองปลัดกระทรวงแรงงานลงพื้นที่จังหวัดพังงาเพื่อติดตามการดําเนินงานโครงการแก้ไขปัญหาความเดือดร้อนด้านอาชีพกิจกรรมพัฒนาทักษะฝีมือกลุ่มแม่บ้านเกษตรกรบ้านบ่อแสนร่วมกับหน่วยงานที่เกี่ยวข้องโดยมีปลัดจังหวัดพัฒนาสังคมและความมั่นคงของมนุษย์จังหวัดผู้แทนพาณิชย์จังหวัดผู้แทนพัฒนาการจังหวัดอดีตผู้ใหญ่บ้านอาสาสมัครแรงงานร่วมต้อนรับณกลุ่มแม่บ้านเกษตรกรบ้านบ่อแสนตําบลบ่อแสนอําเภอทับปุดจังหวัดพังงา
นางบุปผากล่าวว่ารัฐบาลภายใต้การนําของท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งกํากับดูแลกระทรวงแรงงานได้ให้ความสําคัญกับการส่งเสริมทักษะฝีมือแรงงานให้กับกลุ่มวิสาหกิจชุมชนกลุ่มอาชีพต่างๆให้ได้รับความรู้ทักษะฝีมือสร้างความเข้มแข็งและมั่นคงให้แก่เศรษฐกิจฐานรากในระดับชุมชนของประเทศสอดคล้องกับนโยบายของท่านสุชาติชมกลิ่นรัฐมนตรีว่าการกระทรวงแรงงานที่ต้องการยกระดับศักยภาพและดูแลสิทธิแรงงานนอกระบบให้ได้รับการคุ้มครองเพื่อรองรับพ.ร.บ.ส่งเสริมการพัฒนาคุณภาพชีวิตและคุ้มครองแรงงานนอกระบบและในวันนี้ดิฉันได้ลงพื้นที่จังหวัดพังงาเพื่อเยี่ยมกลุ่มแม่บ้านเกษตรกรบ้านบ่อแสนซึ่งมีอาชีพทําการเกษตรและได้ประกอบอาชีพเสริมทําผ้ามัดย้อมโดยใช้สีธรรมชาติจากเปลือกลูกชกหรือเปลือกลูกเหนาทําสีนําไปทําผ้าพันคอผ้าคลุมไหล่กระเป๋าทํามือมีผลิตภัณฑ์ที่หลากหลายโดยได้รับงบประมาณโครงการแก้ไขปัญหาความเดือดร้อนด้านอาชีพจากสํานักงานแรงงานจังหวัดและได้รับการต่อยอดจากหน่วยงานต่างๆเช่นสํานักงานเกษตรและสหกรณ์จังหวัดสํานักงานพาณิชย์จังหวัดสํานักงานพัฒนาชุมชนจังหวัดวิทยาลัยชุมชนพังงามหาวิทยาลัยราชภัฏภูเก็ตเกษตรอําเภอกะปงและเกษตรจังหวัดพังงาเป็นต้นซึ่งถือได้ว่าเป็นแบบอย่างการพัฒนาทักษะอาชีพที่ประสบความสําเร็จใช้ศักยภาพในท้องถิ่นมาต่อยอดสร้างผลิตภัณฑ์สร้างรายได้ให้กับกลุ่มนับเป็นความสําเร็จของทุกภาคส่วนเป็นกําลังสําคัญต่อการสร้างรายได้ให้กับแรงงานเป็นการพัฒนาเศรษฐกิจของชุมชนเป็นเศรษฐกิจฐานรากของประเทศไทยการมีรายได้ที่พอเพียงทําให้สังคมของพี่น้องประชาชนมีความสุขเป็นการส่งเสริมให้มีการรวมกลุ่มคลายความเครียดสร้างสุขภาพจิตที่ดีสร้างคุณค่าให้กับตนเองและชุมชนอีกทั้งยังเป็นการส่งเสริมการท่องเที่ยวในพื้นที่ให้สามารถสร้างเศรษฐกิจและรายได้ให้กับชุมชนได้อีกด้วย
"กระทรวงแรงงานขอขอบคุณความร่วมมือจากทุกภาคส่วนรวมทั้งอาสาสมัครแรงงานที่เป็นตัวเชื่อมกับหน่วยงานต่างๆในพื้นที่อําเภอตําบลชุมชนซึ่งอาสาสมัครแรงงานเหล่านี้เป็นฟันเฟืองสําคัญในการนําภารกิจกระทรวงแรงงานไปสู่ประชาชนในพื้นที่เพื่อให้ประชาชนมีงานทํามีทักษะฝีมือมีอาชีพมีรายได้ได้รับคุ้มครองและมีหลักประกันทางสังคมที่ยั่งยืนอีกด้วย"นางบุปผากล่าวท้ายสุด
+++++++++++++++++++
กองเผยแพร่และประชาสัมพันธ์
19สิงหาคม2565
รัฐบาลไทย-ข่าวทำเนียบรัฐบาล-คำกล่าวน้อมรำลึกในพระมหากรุณาธิคุณ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพุธที่ 13 ตุลาคม 2564
คํากล่าวน้อมรําลึกในพระมหากรุณาธิคุณ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช  บรมนาถบพิตร
คํากล่าวน้อมรําลึกในพระมหากรุณาธิคุณ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช  บรมนาถบพิตร
เนื่องในวันคล้ายวันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันนี้ ข้าพระพุทธเจ้า พลเอกประยุทธ์ จันทร์โอชา นายกรัฐมนตรี พร้อมด้วยคณะรัฐมนตรี ข้าราชการ และพสกนิกรชาวไทย ทุกหมู่เหล่า ต่างน้อมจิตมั่นร้อยรวมดวงใจเป็นหนึ่งเดียวกัน เพื่อแสดงความจงรักภักดี และน้อมรําลึกในพระมหากรุณาธิคุณอันหาสุดมิได้
ปวงข้าพระพุทธเจ้าต่างประจักษ์ชัดแจ้งที่ตลอดรัชสมัยของพระบาทสมเด็จ พระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงปกครองอาณา ประชาราษฎร์ด้วยทศพิธราชธรรม และทรงบําเพ็ญพระราชกรณียกิจเป็นอเนกประการ เพื่อวางรากฐานการพัฒนาประเทศให้มีความเจริญก้าวหน้าอย่างมั่นคง ทรงเป็น พระมหากษัตริย์นักพัฒนา และเป็นศูนย์รวมจิตใจของคนในชาติ พระราชกรณียกิจ น้อยใหญ่ที่ทรงปฏิบัติบําเพ็ญด้วยพระราชวิริยอุตสาหะ ยังคงผลิดอกออกผลและ สร้างความผาสุกร่มเย็นแก่พสกนิกรจวบจนกาลปัจจุบัน โดยเฉพาะอย่างยิ่ง “ศาสตร์แห่ง พระราชา” ซึ่งยังประโยชน์อันไพศาลแก่พสกนิกรและผืนแผ่นดินไทย ด้วยพระราช ปณิธานที่ทรงมุ่งหวังให้ปวงประชาสามารถดําเนินชีวิตได้อย่างมีคุณภาพ และเกิด การพัฒนาประเทศอย่างสมดุลและยั่งยืน
ด้วยพระมหากรุณาธิคุณอันล้นพ้น พระองค์จึงสถิตอยู่ในดวงใจของ ทวยราษฎร์ตลอดมา ทรงเป็นมิ่งขวัญ เป็นกําลังใจ และกําลังศรัทธาของชาวไทย ทุกหมู่เหล่า ด้วยสํานึกในพระมหากรุณาธิคุณอันหาที่สุดมิได้ข้าพระพุทธเจ้าทั้งหลาย จักขอสืบสานพระราชปณิธานด้วยความจงรักภักดี จะยึดมั่นในการปฏิบัติดี เพื่อรักษาชาติ บ้านเมือง และสร้างสรรค์คุณประโยชน์แก่ประเทศชาติและประชาชนสืบไป
ในโอกาสนี้ ขอให้ผู้ที่ชุมนุมกัน ณ สถานที่แห่งนี้และสถานที่ต่าง ๆ พร้อมใจกันยืน สงบนิ่ง เพื่อน้อม รําลึกถึงพระมหากรุณาธิคุณอันหาที่สุดมิได้ ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผู้ทรงเป็นที่รักยิ่งของปวงชนชาวไทย และขอเทิดทูนพระองค์ไว้เหนือเกล้าเหนือกระหม่อม ตราบนิจนิรันดร์
รัฐบาลไทย-ข่าวทำเนียบรัฐบาล-กรมศุลกากรร่วมกับศุลกากรญี่ปุ่น ลงนามในแผนปฏิบัติการตามความตกลงยอมรับร่วมกันเกี่ยวกับโครงการผู้ประกอบการระดับมาตรฐานเออีโอ
วันอังคารที่ 5 เมษายน 2565
กรมศุลกากรร่วมกับศุลกากรญี่ปุ่น ลงนามในแผนปฏิบัติการตามความตกลงยอมรับร่วมกันเกี่ยวกับโครงการผู้ประกอบการระดับมาตรฐานเออีโอ
อธิบดีกรมศุลกากร และ Director-General of the Customs and Tariff Bureau ของญี่ปุ่น ร่วมลงนามความตกลงยอมรับร่วมกันในรูปแบบเสมือนจริงภายใต้ชื่อ “AEO-MRA Virtual Signing Ceremony"
วันนี้ (5 เมษายน 2565) เวลา 11.00 น. นายพชร อนันตศิลป์ อธิบดีกรมศุลกากร และ Mr. SAKATA Wataru, Director-General of the Customs and Tariff Bureau ของญี่ปุ่น ได้ร่วมลงนามความตกลงยอมรับร่วมกัน (Mutual Recognition Arrangement: MRA) ในรูปแบบเสมือนจริงภายใต้ชื่อ “AEO-MRA Virtual Signing Ceremony between The Customs Department of the Kingdom of Thailand and The Customs Administration of Japan” ผ่านสื่ออิเล็กทรอนิกส์ (ระบบ Webex) ณ ห้องอนุมานราชธน ชั้น 2 อาคาร 1 กรมศุลกากร โดยมีผู้บริหารและเจ้าหน้าที่กรมศุลกากร รวมทั้ง Mr. Norikazu Kuramoto ตําแหน่ง Head of The Regional Office for Capacity Building (ROCB A/P) และ Mr. Rei MURAKAWA ตําแหน่ง Second Secretary and Vice Consul ร่วมเป็นสักขีพยาน
ซึ่งผลจากการลงนามในครั้งนี้จะทําให้ผู้ส่งของออกระดับมาตรฐานเออีโอของประเทศไทยได้รับการอํานวยความสะดวกในการปฏิบัติพิธีการศุลกากร เมื่อส่งของออกไปยังประเทศญี่ปุ่นภายใต้ MRA ดังกล่าว นอกจากนี้ กรมศุลกากรยังได้ลงนาม MRA หน่วยงานศุลกากรของประเทศต่าง ๆ ได้แก่ เขตบริหารพิเศษฮ่องกง เกาหลีใต้ สิงคโปร์ และออสเตรเลีย แล้ว
On 5th April 2022, Director-General of the Thai Customs Department, Mr. Patchara Anuntasilpa and Director-General of the Customs and Tariff Bureau of Japan, Mr. Sakata Wataru have officially signed the Thailand-Japan AEO MRA at “AEO-MRA Virtual Signing Ceremony between The Customs Department of the Kingdom of Thailand and The Customs Administration of Japan”. The signing ceremony was joined by Executives of Thai Customs and witnessed by Mr. Norikazu Kuramoto, Head of Regional Office for Capacity Building (ROCB) and Mr. Rei Murakawa, Second Secretary and Vice Consul.
The AEO-MRA will benefit trade facilitation for Thai AEO exporters on customs procedure when export to Japan. Thai Customs has also signed MRA with customs administration of Hong Kong, South Korea, Singapore and Australia.
รัฐบาลไทย-ข่าวทำเนียบรัฐบาล-“อนุทิน” เชิดชู อสม. 1 ใน 4 เสาหลักระบบสาธารณสุขไทย กำชับเร่งฉีดวัคซีนโควิดให้ครบล้านคน
วันพฤหัสบดีที่ 16 กันยายน 2564
“อนุทิน” เชิดชู อสม. 1 ใน 4 เสาหลักระบบสาธารณสุขไทย กําชับเร่งฉีดวัคซีนโควิดให้ครบล้านคน
รองนายกรัฐมนตรีและรัฐมนตรีว่าการกระทรวงสาธารณสุข เชิดชู อสม. 1 ใน 4 เสาหลักระบบสาธารณสุขไทย มอบภารกิจสอนประชาชนใช้ชุดตรวจ ATK เน้นกําจัดขยะติดเชื้อให้ถูกต้อง ป้องกันแพร่เชื้อใหม่ เร่งฉีดวัคซีนโควิด อสม. ให้ครบทั้งล้านกว่าคน
รองนายกรัฐมนตรีและรัฐมนตรีว่าการกระทรวงสาธารณสุข เชิดชู อสม. 1 ใน 4 เสาหลักระบบสาธารณสุขไทย มอบภารกิจสอนประชาชนใช้ชุดตรวจ ATK เน้นกําจัดขยะติดเชื้อให้ถูกต้อง ป้องกันแพร่เชื้อใหม่ เร่งฉีดวัคซีนโควิด อสม. ให้ครบทั้งล้านกว่าคน ส่วนที่รับซิโนแวค 2 เข็มแล้วจะฉีดกระตุ้นในเดือนหน้า รับปากช่วยผลักดันเที่ยวปันสุขรอบใหม่
วันนี้ (16 กันยายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาาธารณสุข กล่าวว่า ประเทศไทยมีอาสาสมัครสาธารณสุขประจําหมู่บ้าน (อสม.) มากกว่า 1 ล้านคน มีความสําคัญอย่างยิ่งต่อระบบสาธารณสุขไทย เนื่องจากเป็น 1 ใน 4 เสาหลักของระบบร่วมกับองค์ความรู้ , บุคลากรทางการแพทย์ และงบประมาณ ที่ทําให้ระบบสาธารณสุขของไทยแข็งแกร่ง ไม่ได้ล่มสลายเหมือนที่มีผู้พยายามปรามาส และ อสม.ถือเป็นหมอคนแรกตามนโยบาย 3 หมอ ซึ่งขณะนี้ได้มอบหมายให้ช่วยสื่อสารกับประชาชนเรื่องการป้องกันตนเองสูงสุดตลอดเวลา (Universal Prevention) และสอนการใช้ชุดตรวจ ATK โดยเฉพาะเรื่องใช้ชุดตรวจและทิ้งขยะอย่างถูกต้อง เนื่องจากเป็นขยะติดเชื้อไม่ใช่เพียงแค่โควิด 19 อาจจะมีเชื้อหวัด วัณโรค หรือโรคทางเดินหายใจอื่นๆ ด้วย หากดําเนินการเก็บทิ้งไม่ดี อาจเป็นแหล่งของการแพร่ระบาดใหม่
สําหรับการฉีดวัคซีนโควิด 19 ใน อสม. ดําเนินการฉีดร้อยละ 70 เหลืออีกประมาณ 3 แสนคนหรือร้อยละ 30 ซึ่งจะเร่งฉีดให้ครบโดยเร็วที่สุด โดยฉีดสูตรไขว้ซิโนแวคตามด้วยแอสตร้าเซนเนก้า ระยะห่างระหว่างเข็ม 3 สัปดาห์ ทําให้สร้างภูมิคุ้มกันสูงและรวดเร็ว
ส่วนที่ฉีดแอสตร้าเซนเนก้าไปแล้วก็จะทยอยฉีดเข็ม 2 ให้จนครบเช่นกัน รวมถึงภายในเดือนตุลาคมนี้จะดําเนินการฉีดวัคซีนกระตุ้นเข็มที่ 3 ให้แก่ อสม.ที่รับวัคซีนซิโนแวคครบ 2 เข็มให้ครบทั้งหมดด้วย เพื่อให้มีภูมิคุ้มกันเพิ่มขึ้นส่วนที่มีตัวแทน อสม.เสนอให้ผลักดันโครงการเที่ยวปันสุขรอบใหม่ ภายหลังจากควบคุมโรคโควิด 19 ได้แล้วนั้น ถือว่าเป็นโครงการที่ดีจะช่วยประสานให้เกิดขึ้นเพื่อเป็นขวัญกําลังใจให้แก่ อสม. โดยยึดหลักว่าไปเที่ยวต้องมีความประทับใจ สนุก มีความสุข และมีความปลอดภัย
**************************************** 16 กันยายน 2564
รัฐบาลไทย-ข่าวทำเนียบรัฐบาล-นายกฯ หารือ เอกอัครราชทูตเมียนมาฯ พร้อมร่วมมือแก้ไขปัญหาประเด็นแรงงานร่วมกัน
วันจันทร์ที่ 5 กรกฎาคม 2564
นายกฯ หารือ เอกอัครราชทูตเมียนมาฯ พร้อมร่วมมือแก้ไขปัญหาประเด็นแรงงานร่วมกัน
นายกฯ หารือ เอกอัครราชทูตเมียนมาฯ พร้อมร่วมมือแก้ไขปัญหาประเด็นแรงงานร่วมกัน
วันนี้ (5 กรกฎาคม 2564) เวลา 11.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล อู มโย มยินตาน (H.E. U Myo Myint Than) เอกอัครราชทูตสาธารณรัฐแห่งสหภาพเมียนมาประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่ออําลาในโอกาสพ้นจากหน้าที่ ภายหลังเสร็จสิ้นการหารือ นายอนุชา บูรพชัยศรี โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกรัฐมนตรีกล่าวต้อนรับและขอบคุณเอกอัครราชทูตเมียนมาฯ ที่ปฏิบัติหน้าที่อย่างดียิ่งในการส่งเสริมความสัมพันธ์ระหว่างไทยกับเมียนมาตลอดระยะเวลา 4 ปีที่ดํารงตําแหน่ง พร้อมหวังว่าเอกอัครราชทูตเมียนมาฯ จะได้รับประสบการณ์ที่เป็นประโยชน์กลับไป ไทยและเมียนมาในฐานะเพื่อนบ้านที่ใกล้ชิด สมาชิกครอบครัวอาเซียน และมีความร่วมมือระหว่างกันในทุกมิติ โดยนายกรัฐมนตรีห่วงใย และหวังว่าสถานการณ์ความไม่สงบในเมียนมาจะคลี่คลายด้วยสันติวิธีในเร็ววัน
เอกอัครราชทูตเมียนมาฯ ขอบคุณนายกรัฐมนตรีที่สละเวลาให้เข้าพบในวันนี้ เป็นเกียรติที่ได้ดํารงตําแหน่งเอกอัครราชทูตเมียนมาประจําประเทศไทย โดยได้รับความร่วมมือจากหน่วยงานที่เกี่ยวข้องในไทยด้วยดีตลอดระยะเวลาที่ดํารงตําแหน่ง มุ่งหวังว่ารัฐบาลไทยจะให้การสนับสนุนและอํานวยความสะดวกแก่เอกอัครราชทูตเมียนมาฯ คนใหม่ เพื่อสานต่อความสัมพันธ์และความร่วมมืออันดีระหว่างกันต่อไป
ไทย-เมียนมา ได้แลกเปลี่ยนความคิดเห็น และเห็นพ้องเพื่อเพิ่มพูนความร่วมมือในการแก้ปัญหาต่างๆ บริเวณชายแดนร่วมกัน อาทิ ประเด็นการลักลอบข้ามแดนโดยผิดกฎหมาย ประเด็นแรงงานชาวเมียนมาตกค้าง ซึ่งทั้งสองฝ่ายเห็นควรร่วมมือกันผ่านหน่วยงานที่เกี่ยวข้องอย่างใกล้ชิด ทั้งนี้ นายกรัฐมนตรีขอบคุณแรงงานชาวเมียนมาซึ่งมาร่วมเป็นส่วนหนึ่งในการพัฒนาในประเทศไทย และเมื่อสถานการณ์โควิด-19 คลี่คลาย ไทยยินดีให้แรงงานชาวเมียนมาเดินทางกลับมาทํางานเช่นเดิม
ในส่วนของประเด็นความร่วมมือทางการค้า นายกรัฐมนตรีขอให้เมียนมาพิจารณาทบทวนการระงับการนําเข้าสินค้าอุปโภคบริโภคมากกว่า 50 รายการ ผ่านจุดผ่านแดนทางบก ซึ่งส่งผลกระทบต่อทั้งผู้ส่งออกสินค้าไทยและผู้บริโภคทางฝั่งเมียนมา รวมถึงกระทบต่อมูลค่าการค้ารวมของทั้งสองประเทศอย่างมีนัยสําคัญ
รัฐบาลไทย-ข่าวทำเนียบรัฐบาล-รมช.ประภัตร เป็นประธานการหารือเรื่องสถานการณ์โคเผยเตรียมตั้งปศุสัตว์ Sandbox ตามด่านชายแดน
วันพุธที่ 3 พฤศจิกายน 2564
รมช.ประภัตร เป็นประธานการหารือเรื่องสถานการณ์โคเผยเตรียมตั้งปศุสัตว์ Sandbox ตามด่านชายแดน
รมช.ประภัตร เป็นประธานการหารือเรื่องสถานการณ์โคเผยเตรียมตั้งปศุสัตว์ Sandbox ตามด่านชายแดน พร้อมเปิดด่านทันทีที่ได้หลักเกณฑ์ควบคุมและป้องกันโรค
นายประภัตร โพธสุธนรัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานการประชุมหารือติดตามสถานการณ์เรื่องโค - กระบือ ณ ห้องประชุมกระทรวงเกษตรและสหกรณ์ โดยมีตัวแทนเกษตรกรผู้เลี้ยงวัว พ่อค้า และเจ้าหน้าที่กรมปศุสัตว์เข้าร่วมการประชุม
สําหรับข้อสรุปของการหารือร่วมกันในวันนี้ รมช.ประภัตร เปิดเผยว่า ประเทศไทยเปิดประเทศอย่างเป็นทางการแล้ว หลังจากการระบาดของโคโรนาไวรัสเริ่มดีขึ้น ดังนั้นภาคเกษตรทุกส่วนต้องเดินหน้าต่อ วันนี้จึงได้เชิญตัวแทนเกษตรกร ผู้ประกอบการค้าและส่งออกโค – กระบือ มาร่วมกันหารือว่าจะเดินหน้ากันต่อในทิศทางไหน กระทรวงเกษตรและสหกรณ์ โดยกรมปศุสัตว์ พร้อมจะเข้าไปให้การช่วยเหลือ สนับสนุนอย่างเต็มที่ โดยขณะนี้ประเทศจีน ยังคงเป็นตลาดหลักที่นําเข้าโค – กระบือไทย ซึ่งประเทศจีนนั้นมีมาตรการที่เข้มงวดในการป้องกันโรคปากเท้าเปื่อย และสารเร่งเนื้อแดง และโรคต่างๆ มีการทําข้อตกลงร่วมกับประเทศลาว ในการสร้างด่านที่ชายแดนกักกันและตรวจโรค ก่อนส่งเข้าสู่ประเทศจีน ซึ่งประเทศไทยเองก็ต้องส่งขายผ่านประเทศเพื่อนบ้าน ไม่สามารถส่งตรงเข้าสู่ประเทศจีนได้โดยตรง และในขณะนี้ได้รับการติดต่อจากตัวแทนของประเทศลาว ว่ามีความต้องการซื้อโคจากประเทศไทย เพื่อไปส่งต่อสู่ตลาดจีน กว่า 500,000 ตัว ดังนั้น การหารือในวันนี้ จึงได้ข้อสรุป และตนได้สั่งการลงไปให้ดําเนินการแล้ว ดังนื้
1. ให้กรมปศุสัตว์ เตรียมเปิดเขตพื้นที่ควบคมพิเศษ เพื่อส่งเสริมการนําเข้า การผลิต – ส่งออก โคและเนื้อโคปศุสัตว์ Sandbox ตามด่านชายแดนที่สําคัญ
2. ให้มีการกําหนดมาตรการต่างๆ ตามที่ผู้ซื้อกําหนด (ประเทศจีนประเทศลาว) ( รวมถึงการรณรงค์ให้เกษตรกรผู้เลี้ยงโค งดการใช้สารเร่งเนื้อแดง
3. ให้ทุกฝ่ายที่เกี่ยวข้อง ร่วมหารือ เพื่อเตรียมข้อมูลที่จะใช้ในการไปเจรจากับผู้ซื้อในสัปดาห์
4. ให้ทางคณะเกษตรกรผู้เลี้ยงโค และพ่อค้าคนกลาง ร่วมเดินทางไปพบผู้ซื้อ ระหว่างประเทศไทย - ประเทศลาว โดยยังไม่กําหนดสถานที่ แต่จะเดินทางไม่เกินวันที่ 12 พฤศจิกายน 2564
5. ให้กระทรวงเกษตรและสหกรณ์ โดยกรมปศุสัตว์ ดําเนินการประสานงานตรงกับรัฐบาลจีน เพื่อหารือการจัดทําพิธีสารขอเจรจาส่งออกโค - กระบือ ไปยังประเทศจีนโดยตรง ไม่ผ่านประเทศกลาง
6. ให้กรมปศุสัตว์เร่งหารือและกําหนดแนวทาง หลักเกณฑ์ เพื่อเปิดด่านชายแดนทั่วประเทศ ซึ่งจะช่วยให้เกษตรกรสามารถนําเข้าวัวมาขุนต่อและส่งออกได้
รัฐบาลไทย-ข่าวทำเนียบรัฐบาล-Factory Sandbox นำร่องดูแลแรงงาน 9.2 หมื่นคน ปลอดโควิด-19 สร้างความเชื่อมั่นนักลงทุน
วันพฤหัสบดีที่ 2 กันยายน 2564
Factory Sandbox นําร่องดูแลแรงงาน 9.2 หมื่นคน ปลอดโควิด-19 สร้างความเชื่อมั่นนักลงทุน
....
ครม. รับทราบความคืบหน้าโครงการนําร่องการป้องกันและการควบคุมการแพร่ระบาดในโรงงาน หรือ Factory Sandbox ที่มุ่งเน้นให้โรงงานขนาดใหญ่ ใช้หลัก “ตรวจ - รักษา - ดูแล - ควบคุม” ดูแลแรงงานไปแล้ว 92,000 คนปลอดโควิด
.
”ตรวจ” RT-PCR ในโรงงานทุกคน เพื่อแยกผู้ป่วยไปรักษาทันทีและตรวจ ATK ทุกสัปดาห์
“รักษา” โดยให้จัด Factory Isolation: FAI และ Hospitel สําหรับผู้ป่วยสีเขียว/ โรงพยาบาลสนาม สําหรับผู้ป่วยสีเหลือง/ ICU สําหรับผู้ป่วยสีแดง
“ดูแล” ฉีดวัคซีนเข็มที่ 1 และ 2 ให้แรงงาน เน้น 7 กลุ่มโรคเสี่ยง
“ควบคุม” ใช้มาตรการ Bubble and Seal และ DMHTT
.
เพื่อรักษาเสถียรภาพทางเศรษฐกิจภาคการส่งออกที่มี มูลค่าสูงกว่า 7 แสนล้านบาท สร้างสมดุลทางสาธารณสุขและเศรษฐกิจ สร้างความเชื่อมั่นให้แก่นักลงทุน และรักษาระดับการจ้างงานในภาคการผลิต
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 17 สิงหาคม 2564 พบพนักงานติดเชื้อไวรัส COVID-19 จำนวน 22 ราย
วันอังคารที่ 17 สิงหาคม 2564
ประกาศ ขสมก. ประจําวันที่ 17 สิงหาคม 2564 พบพนักงานติดเชื้อไวรัส COVID-19 จํานวน 22 ราย
ประกาศ ขสมก. ประจําวันที่ 17 สิงหาคม 2564 พบพนักงานติดเชื้อไวรัส COVID-19 จํานวน 22 ราย
1) พนักงานขับรถโดยสารธรรมดา สาย 36 ก เพศชาย อายุ 32 ปี
2) พนักงานเก็บค่าโดยสารรถปรับอากาศ สาย 519 เพศชาย อายุ 59 ปี
3) พนักงานเก็บค่าโดยสารรถปรับอากาศ สาย 39 เพศหญิง อายุ 53 ปี
4) พนักงานเก็บค่าโดยสารรถปรับอากาศ สาย A4 เพศหญิง อายุ 53 ปี
5) พนักงานขับรถโดยสารธรรมดา สาย 111 เพศชาย อายุ 44 ปี
6) พนักงานเก็บค่าโดยสารรถปรับอากาศ สาย 516 เพศชาย อายุ 23 ปี
7) พนักงานขับรถโดยสารปรับอากาศ สาย 516 เพศชาย อายุ 29 ปี
8) พนักงานขับรถประจําสํานักงาน อู่สวนสยาม เขตการเดินรถที่ 8 เพศชาย อายุ 46 ปี
9) พนักงานเก็บค่าโดยสารรถธรรมดา สาย 191 เพศหญิง อายุ 35 ปี
10) พนักงานเก็บค่าโดยสารรถธรรมดา สาย 70 เพศหญิง อายุ 33 ปี
11) พนักงานขับรถโดยสารปรับอากาศ สาย 4 เพศชาย อายุ 51 ปี
12) พนักงานเก็บค่าโดยสารรถปรับอากาศ สาย 516 เพศหญิง อายุ 43 ปี
13) พนักงานบัญชีค่าโดยสาร ระดับ 2 อู่สวนสยาม เขตการเดินรถที่ 8 เพศหญิง อายุ 48 ปี
14) พนักงานเก็บค่าโดยสารรถธรรมดา สาย 7ก เพศชาย อายุ 20 ปี
15) พนักงานขับรถโดยสารธรรมดา สาย 195 เพศชาย อายุ 47 ปี
16) พนักงานเก็บค่าโดยสารรถปรับอากาศ สาย A1 เพศหญิง อายุ 35 ปี
17) พนักงานขับรถโดยสารปรับอากาศ สาย 142 เพศชาย อายุ 36 ปี
18) พนักงานเก็บค่าโดยสารรถธรรมดา สาย 1 เพศหญิง อายุ 39 ปี
19) พนักงานขับรถโดยสารปรับอากาศ สาย 514 เพศชาย อายุ 52 ปี
20) พนักงานเก็บค่าโดยสารรถธรรมดา สาย 71 เพศหญิง อายุ 40 ปี
21) พนักงานขับรถโดยสารปรับอากาศ สาย 137 เพศชาย อายุ 59 ปี
22) พนักงานเก็บค่าโดยสารรถธรรมดา สาย 13 เพศชาย อายุ 20 ปี
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน” นำคณะลงพื้นที่ชุมชน กทม. ปรับแนวทางทำงานเร่งดูแลกลุ่มเปราะบางคนไร้บ้าน ตามนโยบายนายกรัฐมนตรีประชาชนต้องไม่ถูกทอดทิ้ง ประสานหน่วยฉุกเฉินรับผู้ป่วยอาการหนัก
วันศุกร์ที่ 23 กรกฎาคม 2564
รองนายกรัฐมนตรี “อนุทิน” นําคณะลงพื้นที่ชุมชน กทม. ปรับแนวทางทํางานเร่งดูแลกลุ่มเปราะบางคนไร้บ้าน  ตามนโยบายนายกรัฐมนตรีประชาชนต้องไม่ถูกทอดทิ้ง ประสานหน่วยฉุกเฉินรับผู้ป่วยอาการหนัก
รองนายกฯ “อนุทิน” นําคณะลงพื้นที่ชุมชน กทม. ปรับแนวทางทํางานเร่งดูแลกลุ่มเปราะบางคนไร้บ้าน  ตามนโยบายนายกรัฐมนตรีประชาชนต้องไม่ถูกทอดทิ้ง ประสานหน่วยฉุกเฉินรับผู้ป่วยอาการหนักรับการรักษาเร็วที่สุด พร้อมตรวจ Rapid Test ให้ผู้ประสงค์ตรวจหาเชื้อโควิด
วันที่ 22 ก.ค. 2564 นางสาวไตรศุลี ไตรสรณกุล รองโฆษกประจําสํานักนายกรัฐมนตรี เผยว่า เมื่อเวลา 21.00 น. นายอนุทิน ชาญวีรกูล รองนายกรัฐมนตรี และ รมว.สาธารณสุข พร้อมด้วยนายพลพีร์ สุวรรณฉวี รองเลขาธิการนายกรัฐมนตรีฝ่ายการเมือง นายวัชรพงศ์ คูวิจิตรสุวรรณ เลขานุการ รมว.สาธารณสุข ได้ลงพื้นที่เพื่อดูความเรียบร้อยในการดูแลประชาชนผู้ป่วยโควิด-19 ที่อาการไม่รุนแรงที่แยกกักที่บ้าน (Home isolation) และแยกกักในชุมชน (Community isolation) รวมถึงติดตามสถานการณ์ผู้ป่วยในชุมชนแออัด พื้นที่ที่มีคนไร้บ้านพักอาศัย หลายพื้นที่ในกรุงเทพมหานคร ประกอบด้วยชุมชนนางลิ้นจี่ซอย 2 (ชุมชนพัฒนสิน) ชุมชนตากสินซอย 7 ชุมชนเทิดไทย 19 และริมถนนราชดําเนินกลาง
ทั้งนี้ การลงพื้นที่ของรองนายกรัฐมนตรีและคณะในครั้งนี้เป็นส่วนหนึ่งของการปรับการทํางานของเจ้าหน้าที่ ให้รับกับนโยบายของ พล.อ.ประยุทธ์ จันทร์โอชา นายกรัฐมนตรีและ รมว.กลาโหม ที่ให้ทุกฝ่ายเร่งดําเนินทุกแนวทางอย่างเต็มที่ เพื่อลดจํานวนผู้ติดเชื้อ จํานวนผู้รอคอยการรักษาอยู่ที่บ้าน รวมถึงจะต้องไม่เกิดกรณีเสียชีวิตบนท้องถนนของประชาชนอีก จะต้องไม่มีประชาชนที่ถูกทอดทิ้ง
น.ส.ไตรศุลี กล่าวว่า การลงพื้นที่ชุมชนในกรุงเทพฯ ครั้งนี้เป็นเพียงครั้งแรกเท่านั้น หลังจากนี้จะยังมีการลงพื้นที่โดยเจ้าหน้าที่ในลักษณะเดียวกันนี้อย่างต่อเนื่อง โดยรูปแบบการทํางานจะมีการเลือกชุมชนเป้าหมายผ่านฐานข้อมูลของสถาบันการแพทย์ฉุกเฉินแห่งชาติ (สพฉ.) ว่าพื้นที่ใดมีการขอประสานไปรับตัวผู้ป่วยอยู่หนาแน่น ทีมเจ้าหน้าที่จะเข้าไปดูทั้งในแง่การตรวจดูอาการ มอบยาและเวชภัณฑ์ แนะนํากรณีการรักษาตัวอยู่ที่บ้านกรณีผู้ที่มีอาการไม่มาก ส่วนกรณีที่มีอาการมากก็ประสานส่งตัวเข้ารับการรักษา ณ จุดพักคอย โรงพยาบาลสนาม โรงพยาบาลบุษราคัม หรือโรงพยาบาลทั่วไป ตามระดับอาการ ซึ่งในการลงพื้นที่ครั้งนี้ได้มีการรับตัวผู้ป่วยส่งไปยังโรงพยาบาล 4 ราย และส่วนหนึ่งจะมีการตรวจด้วยวิธี Rapid Antigen Test ให้กับประชาชนในพื้นที่นั้น ๆ ที่ประสงค์ตรวจหาเชื้อโควิด-19 ด้วย
“การลงพื้นที่ของรองนายกรัฐมนตรีและคณะในครั้งนี้ไม่ได้มีกําหนดการไว้ล่วงหน้า แต่เนื่องมาจากรองนายกรัฐมนตรีประสงค์ให้มีการปรับการทํางานเพื่อการดูแลประชาชนโดยเฉพาะกลุ่มเปราะบาง เช่น คนไร้บ้าน คนในชุมชนแออัด ให้มากที่สุด ซึ่งรูปแบบการทํางานของทีมเจ้าหน้าที่จะมีศูนย์กลางอยู่ที่อาคารนิมิบุตร สนามกีฬาแห่งชาติ มีการเลือกพื้นที่จากฐานข้อมูล สพฉ. จากนั้นลงพื้นที่ทั้งตรวจเยี่ยม มอบยา รับผู้ป่วยอาการหนัก และตรวจ Rapid test ให้กับประชาชนที่พบเจอ โดยจะดําเนินการรูปแบบนี้จนกว่าสถานการณ์จะดีขึ้น โดยมีเป้าหมายคือการเข้าไปดูแลกลุ่มเปราะบางให้มากที่สุด ไม่ให้เกิดกรณีผู้เสียชีวิตบนท้องถนนที่เป็นทั้งความสูญเสียของครอบครัวผู้เสียชีวิตและสร้างความสะเทือนใจให้ประชาชนอีก” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-7 กลุ่มเสี่ยง ฉีดวัคซีนไข้หวัดใหญ่ฟรี ณ สถานพยาบาลรัฐใกล้บ้าน ถึง 31 ส.ค.64
วันจันทร์ที่ 16 สิงหาคม 2564
7 กลุ่มเสี่ยง ฉีดวัคซีนไข้หวัดใหญ่ฟรี ณ สถานพยาบาลรัฐใกล้บ้าน ถึง 31 ส.ค.64
....
กรมควบคุมโรค เชิญชวนประชาชน 7 กลุ่มเสี่ยง เข้ารับบริการฉีดวัคซีนป้องกันไข้หวัดใหญ่ฟรี ที่สถานบริการสาธารณสุขของรัฐใกล้บ้าน หรือ รพ.เอกชนที่เข้าร่วมโครงการหลักประกันสุขภาพแห่งชาติ ตั้งแต่วันนี้ – 31 ส.ค.64
.
โดยประชาชนที่ถือเป็น 7 กลุ่มเสี่ยง ได้แก่
1. หญิงตั้งครรภ์ อายุครรภ์ 4 เดือนขึ้นไป
2. เด็กอายุ 6 เดือน – 2 ปี
3. ผู้มีโรคเรื้อรัง ได้แก่ ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ระหว่างรับเคมีบําบัด และเบาหวาน
4. ผู้มีอายุ 65 ปีขึ้นไป
5. ผู้พิการทางสมองที่ช่วยเหลือตนเองไม่ได้
6. ผู้มีโรคธาลัสซีเมีย ภูมิคุ้มกันบกพร่อง และผู้ติดเชื้อ HIV มีอาการ
7. ผู้มีน้ําหนักมากกว่า 100 กก. หรือมีดัชนีมวลกายมากกว่า 35 กก./ตร.ม.
.
การศึกษาในอเมริกา และจีน พบว่า ผู้ติดโรคโควิด-19 กว่า 60% เป็นไข้หวัดใหญ่ร่วมด้วย ซึ่งจะทําให้อาการรุนแรงและเพิ่มความเสี่ยงต่อการเสียชีวิต ดังนั้น การฉีดวัคซีนป้องกันไข้หวัดใหญ่จึงเป็นการลดโอกาสเกิดอาการรุนแรงเมื่อติดโรคโควิด-19
#ไทยคู่ฟ้า#รวมไทยสร้างชาติ#ร่วมต้านโควิด19
-------------------